แบงก์โน๊ตส์
ข่าวคราวปลด ปลัดตุ้มอารีพงศ์ ภู่ชอุ่ม ปลัดกระทรวงการคลัง ไปนั่งตบยุง “ประจำสำนักนายกรัฐมนตรี”
9 ก.พ. 2555

เชื่อฉัน
ข่าวคราวปลด ปลัดตุ้ม-อารีพงศ์ ภู่ชอุ่ม ปลัดกระทรวงการคลัง ไปนั่งตบยุง “ประจำสำนักนายกรัฐมนตรี”




จากนั้นโยกซือเจ๊ เบญจา หลุยเจริญ อธิบดีกรมสรรพสามิต หมาดๆ 5 เดือน คนเก่งของพรรคเพื่อไทยมาเสียบแทน กลายเป็นเรื่องร้อนฉ่าในวงการการเงินการคลัง
ว่ากันว่า มูลเหตุแห่งเภทภัยของปลัดตุ้มนั้น คือ เท้าลอย แถมคอยคัดค้านนโยบายของใครบางคน
แถมยังมาขวางทางเรื่องการใช้กองทุนวายุภักษ์เข้าถือหุ้น ปตท.กะบินไทยเข้าให้อีก
ทำเอา เดอะโต้ง กิตติรัตน์ ณ ระนอง รองนายกรัฐมนตรีและ รมว.คลัง ฉุนปั๊ก ออกมายืนยันว่า ตอนนี้ยังไม่มีสัญญาณอะไรเลย และไม่รู้ว่าแหล่งข่าวมาจากไหน น่าเชื่อถือหรือไม่...ผมไม่เคยเสนอเรื่องดังกล่าวต่อที่ประชุม ครม.แต่อย่างใด
ก่อนตบตูดป๊าบเข้าให้ว่า “แหล่งข่าวกล่าวว่า โดยไม่ระบุชื่อนั้น อยากให้กลับไปคิดว่า เป็นข่าวที่น่าเชื่อถือหรือไม่ ต่างจากผมที่พูดแล้วลงได้ทุกคำ และระบุชื่อได้” เดอะโต้ง กล่าว 
แบบว่า ฉุนนักข่าวอะเพ่...
พวกนักข่าวเนี่ย ได้กลิ่น ได้ยินเสียงกรุ๊งกริ๊ง หัวเราะร่าในการเลี้ยงฉลองกันของผองเพื่อน และเพื่อนสามีก็พากันหูผึ่งเป็นตุเป็นตะไปได้...คราวต่อไปอย่าเชื่อใคร ให้เชื่อพ้ม...